2014ની લોકસભાની ચૂંટણીમાં બંને ભાઇઓ વચ્ચે ખેંચતાણ થઈ હતી. પોતાના ટેકેદારોને ટિકિટ અપાવવાના મુદ્દે ઝઘડો વધી ગયો હતો. પરિણામો પણ ચોંકાવનારા આવ્યા હતા. ડીએમકેને એક પણ બેઠક મળી નહોતી. જયલલિતાએ બીજી વાર મુખ્યપ્રધાન બન્યા પછી લોકસભામાં પણ પક્ષની પકડ મજબૂત બનાવીને 39 બેઠકો મેળવી લીધી હતી. અલાગીરીની હકાલપટ્ટી થઈ અને તેના કારણે જ પક્ષ હાર્યો હતો તેમ હવે તેના ટેકેદારો કહી રહ્યા છે. હવે 2019ની ચૂંટણી નજીક છે ત્યારે અલાગીરીને ફરી પક્ષમાં લેવો જોઈએ એવી માગણી કરવામાં આવી છે. અલાગીરીના ટેકેદારોનો સોશ્યલ મીડિયામાં એવી હવા ઊભી કરવાની કોશિશ કરી રહ્યા છે કે 2014માં ઉમેદવારોની ખોટી પસંદગી તરફ અલાગીરીએ ધ્યાન દોર્યું હતું. અલાગીરીની વાત આ વખતે માનો નહીં તો 2019માં પણ એકેય બેઠક નહીં મળે.